Patrik Fitzgerald

Patrik Fitzgerald, født Patrick Joseph Anthony Fitzgerald 19. mars 1956 i Stratford, London, Storbritannia, er en sanger og låtskriver anerkjent som stilskapende for en hybrid av folkemusikk og punk kalt folkpunk. Debuten kom i 1977 med en EP hvor tittelsporet viste seg å bli hans største hit, «Safety Pin Stuck in My Heart». EP-en Backstreet Boys (1978) fulgte, før det første albumet i 1979, Grubby Stories, der blant annet John Maher fra Buzzcocks medvirket.Fitzgerald ble regnet som en punkpoet. Han var assosiert med punk helt fra 1975, da han prøvespilte, i likhet med hundrevis av andre, for London SS, der innflytelsesrike personer som Mick Jones, Paul Simonon, Terry Chimes, Topper Headon (senere The Clash), Brian James og Rat Scabies (senere The Damned) og Steve New (senere samarbeid med Glen Matlock før Matlock ble med i Sex Pistols) var innom. Fitzgerald skilte seg fra det meste av punken for øvrig og bidro dermed til bredden i kulturfenomenet med poetiske tekster og dikt ved siden av sangene. Blant inspirasjonskildene hans er David Bowie, Ray Davies og Bertolt Brecht.Tower Hamlets Arts Project ga i 1979 ut Fitzgeralds bok Poems. Spoken Word Archives i Storbritannia har to opptredener av Fitzgerald som poet.


== Diskografi ==
AlbumGrubby Stories (Polydor Records LP 2383 533, 1979)
Gifts and Telegrams (Red Flame Records LP RF8, 1983)
Drifting Towards Violence (Himalaya Records/Red Flame Records LP HIM009, 1984)
Tunisian Twist (Red Flame Records LP RF48, 1986)
Patrik Fitzgerald Group: Pillow Tension (Lazy Dog Records CD LZD 012, 1995)
Room Service (Beat Bedsit Records BASE03, 2001)
Subliminal Alienation (Crispin Glover Records CD BEAG3CGRCD010, 2012)EP-er og singlerSafety Pin Stuck in My Heart (Small Wonders Records SMALL 4, 7 tommers EP på 45 RPM, 1977)
Backstreet Boys (Small Wonders Records SMALL 6, 1979) i to versjoner med samme serienummer:
7 tommers EP på 33 ⅓ RPM
12 tommers EP på 45 RPM
The Paranoid Ward (Small Wonders Records WEENY 1, 7 tommers EP på 45 RPM, 1978)
«All Sewn Up» (Polydor 2059 091, 7 tommers singel på 45 RPM, 1979)
«Improve Myself» (Polydor 2059 135, 7 tommers singel på 45 RPM, 1979)
Patrik Fitzgerald Group: Tonight EP (Final Solution Records FSEP001, 12 tommers EP, 1981)
Josef Garret (artistnavn): «Without Sex» (Ellie Jay Records AJAY AHPF001, 7 tommers singel på 45 RPM, 1981)
«Personal Loss» (Red Flame Records RF 708, 7 tommers singel på 45 RPM, 1982)
Med Anne Clark: The Individual Spoke... (7 tommers flexiplate vedlagt fanzinet Riot Stories i Storbritannia 1982)
Med Attila the Stockbroker: «Spirit of Revolution» (Crispin Clover Records BACH1/BEAG1, 7 tommers singel på 45 RPM og CDr BEAG1CGRPROMO04, 2007)
Med Lemur: «No Santa Clauses» (Crispin Clover Records BEAG3CGR132, 7 tommers singel på 45 RPM, 2021)SamlingerFloating Population (Souvenir-CD fra turné i 2006 gjennom Storbritannia og Skandinavia, med alternative versjoner av tidligere utgitt materiale og eldre, tidligere uutgitt materiale)
Dark Side of the Room (Delt utgivelse med bandet POG, alternative versjoner av tidligere utgitt materiale og eldre, tidligere uutgitt materiale)


== Bibliografi ==
Patrik Fitzgerald Song Book. Music and words for first two EP's: 'Safety pin stuck in my heart' and 'Backstreet boys (Small Wonder Records, ukjent årstall)
Poems (Tower Hamlets Arts Project, 1979)


== Referanser ==


== Eksterne lenker ==
(en) Patrik Fitzgerald på Internet Movie Database 
(en) Patrik Fitzgerald på Discogs 
(en) Patrik Fitzgerald på Discogs 
(en) Patrik Fitzgerald på MusicBrainz 
(en) Patrik Fitzgerald på Songkick 
(en) Patrik Fitzgerald på Genius — sangtekster 
(en) Patrik Fitzgerald på AllMusic 
(en) «The Unknown Soldier : A Patrik Fitzgerald documentation» på nettsiden Han-shan